## PENYEDIAAN DOKUMEN UNTUK SEMAKAN KURSUS

Selaras dengan keperluan program pengajian yang perlu mengikuti perkembangan semasa dan memperkenalkan perubahan di mana perlu, sesuatu kursus boleh menjalankan semakan untuk mengenal pasti sebarang keperluan untuk perubahan kepada kod kursus, nama kursus, kredit kursus dan hasil pembelajaran kursus (HPK) serta hasil pembelajaran program (HPP) yang berkaitan.

## PROSES DAN PROSEDUR PERMOHONAN SEMAKAN KURSUS (KURSUS TERAS)

Proses dan prosedur untuk semakan kursus bagi Kursus Teras adalah seperti berikut (rujuk Rajah 4.3: Prosedur Permohonan Kursus Baharu (Kursus Teras)):

Fakulti/institut mengadakan perbincangan bersama tenaga pengajar untuk mengemukakan permohonan semakan kursus (permohonan mengikut Garis Panduan Penyediaan Dokumen Program Pengajian, UKM) serta menyemak kelestarian, kerelevanan, isu, cabaran dan penilaian kursus.

Fakulti/institut digalakkan untuk mendapatkan pandangan Ketua Jaminan Kualiti (KJK) fakulti/institut dari segi penjaminan kualiti bagi memastikan pematuhan kepada dasar dan standard berkaitan.

Dokumen semakan kursus yang telah lengkap dibawa ke mesyuarat fakulti/institut yang dipengerusikan oleh Dekan/Pengarah yang bertanggungjawab menyemak penyediaan kemudahan, sumber manusia, kewangan dan lain-lain.

Selepas cadangan semakan kursus tersebut dipersetujui oleh mesyuarat fakulti, dokumen tersebut dihantar kepada Pusat Jaminan Kualiti (PJK) dalam bentuk salinan keras sebanyak dua (2) salinan dan salinan lembut dalam format atau media yang sesuai. Penghantaran dokumen semakan kursus yang telah mendapat kelulusan fakulti/institut perlu diserahkan selewat-lewatnya dua (2) bulan sebelum kursus tersebut boleh ditawarkan.

PJK bertanggungjawab menyemak kecukupan dokumen (Garis Panduan Penyediaan Dokumen Program Pengajian, UKM). Jika dokumen yang disemak tidak lengkap, PJK akan mengembalikan laporan tersebut untuk disemak semula dan ditambah baik oleh fakulti/institut

Sekiranya perubahan semakan kursus melebihi 30 peratus, PJK akan melantik panel penilai untuk menilai dan memastikan kursus tersebut memenuhi keperluan Kerangka Kelayakan Malaysia (MQF), MQA, Standard Program dan Garis Panduan Penulisan Program Akademik. Sekiranya perubahan semakan kursus kurang daripada 30 peratus, PJK akan memperakukan semakan tersebut dan fakulti/institut boleh menawarka kursus yang telah disemak kepada pelajar.

Panel Penilai akan bertindak sebagai pihak yang bertanggungjawab memperakukan semakan kursus yang melebihi 30 peratus. Jika tidak diperakukan, PJK mengembalikan dokumen semakan kursus tersebut untuk ditambah baik oleh fakulti/institut.

Setelah diperakukan oleh Panel Penilai, cadangan semakan kursus tersebut dikemukakan kepada JPPA untuk kelulusan. Jika tidak diluluskan, Urus Setia JPPA akan mengembalikan cadangan tersebut kepada PJK yang memaklumkan keputusan tersebut kepada kepada fakulti/institut.

Fakulti/Institut boleh menawarkan kursus kepada pelajar setelah mendapat kelulusan JPPA.

**Fakulti/Institut**

* Lengkapkan dokumen semakan kursus (rujuk Garis Panduan Penyediaan Dokumen Program Pengajian UKM);
* Hantar untuk kelulusan Mesyuarat Pengerusan Fakulti/ Institut.

**PJK**

* Semak kecukupan dan penjaminan kualiti dokumen semakan kursus

Kelulusan PengurusanFakulti/Institut?

Kecukupan dokumen /penjaminan kualiti?

(Perubahan < 30%)

**Fakulti/Institut**

* Tawar kursus kepada pelajar.

Tidak diluluskan

Diluluskan

Tidak memenuhi keperluan

penjaminan kualiti

Dokumen lengkap/

Memenuhi keperluan penjaminan kualiti

Perakuan

JPPA?

Diperakukan

Tidak Diperakukan

Kecukupan dokumen /penjaminan kualiti?

(Perubahan > 30%)

**PJK**

* Lantik Panel Penilai untuk menilai semakan kursus

Kelulusan

Senat?

Diluluskan

Tidak Diluluskan

**Fakulti/Institut**

* Buat pembetulan

Dokumen tidak lengkap/

Dokumen lengkap/

Memenuhi penjaminan kualiti

**2-3 Bulan**

**2 Bulan**

Sekiranya tiada/minimum pembetulan

oleh fakulti/institut

**Rajah 4.3 Prosedur Semakan Kursus (Kursus Teras)**

## PROSES DAN PROSEDUR PERMOHONAN SEMAKAN KURSUS (KURSUS ELEKTIF)

Proses dan prosedur untuk semakan kursus bagi Kursus Elektif adalah seperti berikut (rujuk Rajah 4.4: Prosedur Permohonan Kursus Baharu (Kursus Elektif)):

Fakulti/institut/pusat akademik mengadakan perbincangan bersama tenaga pengajar untuk mengemukakan semakan kursus (permohonan mengikut Garis Panduan Penyediaan Dokumen Program Pengajian, UKM) serta menyemak kelestarian, kerelevanan, isu, cabaran dan penilaian kursus.

Fakulti/institut/pusat akademik digalakkan untuk mendapatkan pandangan Ketua Jaminan Kualiti (KJK) fakulti/institut dari segi penjaminan kualiti bagi memastikan pematuhan kepada dasar dan standard berkaitan.

Dolumen cadangan semakan kursus yang telah lengkap dibawa ke Mesyuarat Fakulti/Institut/Pusat Akademik yang dipengerusikan oleh Dekan/Pengarah yang bertanggungjawab menyemak penyediaan kemudahan, sumber manusia, kewangan dan lain-lain.

Selepas cadangan semakan kursus tersebut dipersetujui oleh Mesyuarat Fakulti/Institut/Pusat Akademik, dokumen tersebut dihantar kepada Pusat Jaminan PJK untuk semakan kecukupan dan penjaminan kualiti dalam bentuk salinan keras sebanyak dua (2) salinan dan salinan lembut dalam format atau media yang sesuai. Penghantaran dokumen semakan kursus yang telah mendapat kelulusan fakulti/institut perlu diserahkan selewat-lewatnya satu (1) atau dua (2) bulan sebelum kursus tersebut boleh ditawarkan.

PJK bertanggungjawab menyemak kecukupan dokumen (Garis Panduan Penyediaan Dokumen Program Pengajian, UKM). Jika dokumen yang disemak tidak lengkap, PJK akan mengembalikan laporan tersebut untuk disemak semula dan ditambah baik oleh fakulti/institut

Sekiranya perubahan semakan kursus melebihi 30 peratus, PJK akan melantik panel penilai untuk menilai dan memastikan kursus tersebut memenuhi keperluan Kerangka Kelayakan Malaysia (MQF), MQA, Standard Program dan Garis Panduan Penulisan Program Akademik. Sekiranya perubahan semakan kursus kurang daripada 30 peratus, PJK akan memperakukan semakan tersebut dan fakulti/institut boleh menawarkan kursus yang telah disemak kepada pelajar.

Panel Penilai akan bertindak sebagai pihak yang bertanggungjawab memperakukan semakan kursus yang melebihi 30 peratus. Jika tidak diperakukan, PJK mengembalikan dokumen semakan kursus tersebut untuk ditambah baik oleh fakulti/institut.

Fakulti/Institut boleh menawarkan kursus kepada pelajar setelah mendapat perakuan oleh PJK.

**Fakulti/Institut/Pusat Akademik**

* Lengkapkan dokumen semakan kursus (rujuk Garis Panduan Penyediaan Dokumen Program Pengajian UKM);
* Hantar untuk kelulusan Mesyuarat Pengerusan Fakulti/ Institut.

**PJK**

* Semak kecukupan dan penjaminan kualiti dokumen semakan kursus

Kelulusan PengurusanFakulti/Institut/Pusat?

Kecukupan dokumen /penjaminan kualiti?

(Perubahan < 30%)

**Fakulti/Institut**

* Tawar kursus kepada pelajar.

Tidak diluluskan

Diluluskan

Dokumen lengkap/

Memenuhi keperluan penjaminan kualiti

Kecukupan dokumen /penjaminan kualiti?

(Perubahan > 30%)

**PJK**

* Lantik Panel Penilai untuk menilai semakan kursus

Perakuan

PJK?

Diperakukan

Tidak diperakukan

**Fakulti/Institut/Pusat Akademik**

* Buat pembetulan

Dokumen tidak lengkap/

Tidak memenuhi keperluan

penjaminan kualiti

Dokumen lengkap/

Memenuhi penjaminan kualiti

**2-3 Bulan**

**1-2 Bulan**

Sekiranya tiada/minimum pembetulan

oleh fakulti/institut

**Rajah 4.4 Prosedur Semakan Kursus (Kursus Elektif)**

**RINGKASAN EKSEKUTIF DOKUMEN SEMAKAN KURSUS**

|  |  |  |  |  |
| --- | --- | --- | --- | --- |
| **FAKULTI YANG MEMOHON** | |  | | |
| **PROGRAM PENGAJIAN** | |  | | |
| **TAHUN KURSUS DIMULAKAN** | |  | | |
| **BILANGAN SEMAKAN** | |  | | |
| **PERATUS PERUBAHAN SEMAKAN**  (Lampirkan Pengiraan Perubahan Kursus) | |  | | |
| **BIL.** | **PERKARA** | | **ASAL** | **BAHARU**  **(sekiranya ada perubahan)** |
| **1.** | **KOD KURSUS** | |  |  |
| **2**. | **NAMA KURSUS** | |  |  |
| **3.** | **TARAF KURSUS** | |  |  |
| **4.** | **SEMESTER DAN TAHUN DITAWARKAN** | |  |  |
| **5.** | **NILAI KREDIT** | |  |  |
| **6.** | **JUSTIFIKASI SEMAKAN KURSUS**  (Jelaskan mengapa semakan perlu dilakukan) | |  | |
| **7.** | **OBJEKTIF KURSUS** | |  |  |
| **8.** | **HASIL PEMBELAJARAN KURSUS (HPK)**  (Senaraikan HPK bagi kursus yang disemak) | |  |  |
| **9.** | **NAMA PROGRAM**  (Jika berkaitan) | |  |  |
| **10.** | **HASIL PEMBELAJARAN PROGRAM (HPP) YANG DISOKONG OLEH KURSUS** (Jika berkaitan) | |  |  |
| **11.** | **PERUBAHAN PADA SINOPSIS KURSUS** (Nyatakan perubahan di mana berkenaan pada perkara berikut)/ **Lampiran A** | | 1. Pra Syarat 2. Matriks Pemetaan HPK kepada HPP 3. Kaedah Penyampaian dan Penilaian Kursus 4. Rancangan Kandungan Kursus 5. Jumlah Waktu Pembelajaran Pelajar Bagi Setiap Tajuk 6. Komponen Penilaian dan Pemberat | |

### Lampiran A CONTOH Maklumat Kursus

1. **Kod Kursus : PPPJ 3624**
2. **Nama Kursus / : Sains-Teknologi dalam Tamadun Islam**

***Course*****Title *Science and Technology in the Islamic Civilization***

1. **Kredit : 4**
2. **Taraf Kursus : Jabatan (Elektif)**
3. **Sinopsis / *Synopsis* :**

Kursus ini bertujuan meneliti pertumbuhan dan perkembangan sains dan teknologi dalam sejarah dan tamadun Islam. Perbincangan selanjutnya meliputi sorotan mengenai pandangan Islam terhadap aspek sains dan teknologi berasaskan al-Qur’an, al-Sunnah dan pendapat para intelektual Muslim sezaman, faktor-faktor yang membawa kepada perkembangan sains dan teknologi dalam sejarah Islam, sumbangan peradaban Islam terhadap sains dan teknologi, faktor-faktor kemerosotan sains dan teknologi dalam kalangan orang Islam, serta masa depan sains dan teknologi di dunia Islam. Beberapa buah karya sains dan teknologi dalam tamadun Islam turut disoroti.

*The purpose of this course is to examine in detail the growth and development of science and technology in Islamic history and civilization. Further discussion covers highlights concerning Islamic views on aspects of science and technology based on al-Quran, al-Sunnah and opinions of contemporaneous Muslim intellectuals, factors which lead to the development of science and technology in Islamic history, contributions of the Islamic civilization to science and technology, factors which lead to the decline of science and technology among Muslims, as well as the future of science and technology in the Muslim world. Some major works on science and technology of the Islamic civilization are also highlighted*.

1. **Pra-Keperluan:**

Tiada.

1. **Keperluan Kursus[[1]](#footnote-1) untuk Menduduki Peperiksaan / Course Requirements to sit for Examination (**Rujuk Peraturan UKM Pengajian Sarjanamuda pindaan 2009).

Pelajar perlu memenuhi 70%[[2]](#footnote-2) keperluan komponen pentaskiran kursus tetapi tidak termasuk komponen pentaskiran peperiksaan akhir dengan menghadiri/menghantar item pentaskiran tersebut semasa minggu pengkuliahan.

1. **Rujukan:**

King, D. 2013. *In synchrony with the Heave.: Studies in astronomical timekeeping and instrumentation in medieval Islamic civilization*. Boston: Brill.

Kirmani, M.Z. dan Singh, N.K. 2005. *Encyclopaedia of Islamic science and scientists*. New Delhi: Global Vission Publishing House.

Lyons, J. 2011. *The house of wisdom: How the Arabs transformed the Western civilization?*. USA: Bloomsbury Publishing.

Roziah Sidik @ Mat Sidek, Mohd Jailani Abdullah and Wan Kamal Mujani. 2011. The Re-digging of Old Scientific Heritage in the Islamic Civilization. *Australian Journal of Basic and Applied Sciences*. 5(10): 655-661.

Sardar, Z. 2011. Islamic science: The contemporary debate. Dlm. Sandra G. Harding (pnyt.) *The Postcolonial Science abd Technology Studies Reader*. Durham: Duke University Press

1. **Senarai Hasil Pembelajaran Kursus/** ***Course Learning Outcomes List***

|  |  |
| --- | --- |
| **HPK1 :** | Berkebolehan untuk mengenal pasti konsep dan falsafah ilmu sains dan teknologi dalam tamadun;  *Ability to identify concepts and philosophy of science and technology in Islamic civilization* |
| **HPK2 :** | Berkebolehan untuk mengklasifikasi dan menginterpretasi peringkat perkembangan ilmu sains dan teknologi dalam tamadun Islam;  *Ability to classify and interpret the growth level of science and technology in the Islamic civilization;* |
| **HPK3 :** | Berkebolehan untuk menilai isu-isu sains dan teknologi dalam tamadun Islam secara holistik dan kronologi;  *Ability to evaluate the issues of science and technology in the Islamic civilization holistically and chronology;* |
| **HPK4 :** | Berkebolehan menghasilkan dan membentangkan cadangan artikel untuk jurnal berasaskan sumber berautoriti. *Ability to produce and present an article proposal for a journal based on authoritative sources* |

1. **Rancangan Mengajar:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Bil.** | **Hasil Pelbelajaran Kursus (HPK)** | **Kaedah Pengajaran & Pembelajaran** | **Kaedah Pentaksiran** | **Jam Bersemuka[[3]](#footnote-3)**  **(Jam)** | **Jam Pentaksiran\***  **(Jam)** | **Belajar Kendiri (Jam)** | **Jumlah Jam Pembelajaran[[4]](#footnote-4)**  **(Jam)** |
| 1 | Mengenal pasti masalah berdasarkan konsep dan falsafah ilmu sains dan teknologi dalam tamadun Islam. | Kuliah | Laporan Refleksi & Pembentangan Projek | **4** | **0.30** | **27.30** | **32** |
| 2 | Menganalisis dan membandingkan peringkat perkembangan ilmu sains dan teknologi dalam tamadun Islam. | Kuliah | Peperiksaan  (pada akhir semester ) | **22** | **2** | **40** | **64** |
| 3 | Menghubung kait isu sains dan teknologi dalam tamadun Islam dengan isu kontemporari secara holistik dan kronologi. | Pembelajaran Berasaskan Kes | Ujian (pada pertengahan semester) | **6** | **2** | **24** | **32** |
| 4 | Menjalankan pemerhatian kepada aplikasi sains dan teknologi dan menghubung kait dengan fenomena alam dan sekitaran. | Kerja Lapangan | Laporan Kerja Lapangan | **15** | **0** | **17** | **32** |
|  | Jumlah Jam Notional yang diperlukan/ *Required Total Notional Hours* |  | **(jumlah jam/40)** |  |  |  | **160** |
|  | Jumlah Kredit/*Total Credit* |  |  |  |  |  | **4** |

**11. Pelan Pentaksiran:**

Jadual 1.13: Contoh Pelan Pentaksiran Kursus

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **PPPJ3624: Sains-Teknologi dalam Tamadun Islam – HPK**  Pada akhir kursus ini, pelajar seharusnya berkebolehan untuk: | | **Tahap Taksonomi** | **Indikator** | **HPP\*/MQF\*\*** | **Pemboleh (1) / Penentu (2)** | **Kaedah Penyampaian** | **Kaedah Pentaksiran** | | | |
| Laporan Kerja Lapangan | Laporan Refleksi & Pembentangan Projek | Ujian (Pertengahan Semester) | Peperiksaan (Akhir Semester) |
| 1. | Mengenal pasti masalah berdasarkan konsep dan falsafah ilmu sains dan teknologi dalam tamadun Islam. | C3 | 1. Menghuraikan konsep. 2. Membincangkan falsafah. | HPP6 | 2 | Kuliah |  | 20 |  |  |
| 2. | Menganalisis dan membandingkan peringkat perkembangan ilmu sains dan teknologi dalam tamadun Islam. | C5 | 1. Membahaskan peringkat perkembangan ilmu. 2. Membandingkan peringkat perkembangan ilmu. | HPP6 | 2 | Kuliah |  |  |  | 40 |
| 3. | Menghubung kait isu sains dan teknologi dalam tamadun Islam dengan isu kontemporari secara holistik dan kronologi. | A4 | 1. Membentangkan kajian kes. | HPP5 | 2 | Pembelajaran Berasaskan Kes |  |  | 20 |  |
| 4. | Menjalankan pemerhatian kepada aplikasi sains dan teknologi dan menghubung kait dengan fenomena alam dan sekitaran. | P5 | 1. Menjalankan cerapan astronomi. | HPP2 | 2 | Kerja Lapangan | 20 |  |  |  |
| **JUMLAH/ TOTAL** | | | | | | | **20** | **20** | **20** | **40** |

\*Diisi oleh fakulti/Institut \*\*Diisi Oleh Pusat Citra/CESMED

1. Keperluan Kursus boleh meliputi peratusan kehadiran, bilangan/peruntukan markah tugasan/laporan yang telah dihantar, bilangan/peruntukan markah ujian yang telah diduduki serta komponan pentaksiran lain sepanjang minggu pengkuliahan. Pelajar yang dihalang untuk menduduki peperiksaan perlu dikenal pasti selewat-lewatnya 2 minggu sbelum peperiksaan bermula dan tertakluk kepada kelulusan Timbalan Pendaftar Akademik. [↑](#footnote-ref-1)
2. 80% untuk FKAB dan 100% untuk FPER. [↑](#footnote-ref-2)
3. Merujuk kepada sesi berjadual yang diatur untuk pertemuan pengajar dan pelajar, seperti kuliah, makmal, kelas tutoran dan sebagainya, untuk tujuan penyampaian kandungan kursus, pentaksiran formatif dan pentaksiran berterusan/sumatif yang digabung dengan sesi bersemuka tersebut. [↑](#footnote-ref-3)
4. “Jumlah jam pembelajaran” ini hanyalah untuk tujuan perancangan penyampaian mengikut HPK dan pensyarah perlu mengembangkan jumlah ini mengikut tajuk kuliah mingguan selama 14 minggu atau satu semester yang ditawarkan. Had terima untuk masa pembelajaran pelajar yang dibangunkan mengikut tajuk atau minggu ialah +/- 0.1 jam. Had terima untuk peruntukan markah pentaksiran ialah +/- 5% kecuali sekiranya terdapat percanggahan dengan peruntukan markah yang ditetapkan di dalam Peraturan UKM (Pengajian Sarjanamuda), Peraturan UKM (Pengajian Siswazah) atau yang setara dengannya. [↑](#footnote-ref-4)